ቻይና የሕክምና ባለሙያዎችን ወደ ኢትዮጵያና ቡርኪናፋሶ ልትልክ ነው፡፡
ባሕር ዳር፡ ሚያዝያ 07/2012 ዓ.ም (አብመድ) ቻይና የኮሮና ወረርሽኝን የመከላከል ሥራውን ለማገዝ የሕክምና ባለሙያዎችን ወደ አፍሪካ ልትልክ ነው፡፡ ቻይና በዘርፉ ያላትን ልምድ ሐኪሞቿ እንዲያካፍሉ ወደ ኢትዮጵያና ቡርኪናፋሶ ልትልክ እንደሆነ ሲ ጂ ቲ ኤን አስነብቧል፡፡የሕክምና ባለሙያዎች በሀገራቱ ተቋማት ልምዳቸውን ያካፍላሉ፤ ወረርሽኙን በመካለከል ዙሪያም የማማከር አግልግሎት ይሰጣሉ ሲሉ የቻይና የውጭ ጉዳይ ቃል አቀባይ ዦ ሊጂያ መናገራቸው ተዘግቧል፡፡ቻይና ከአፍሪካ ጋር መልካም ወንድማማችነትን እንደምትፈልግና ይበልጥ ተጋላጭ የሆኑ ሀገራትን እንደምትደግፍ የገለጹት ቃል አቀባዩ ወረርሽኙን ለመከላከል አጋር ሆና እንደምትሠራ አስታውቀዋል፡፡በአብርሃም በዕውቀት